Държавен вестник, бр. 63, 2020 г., стр. 21

БРОЙ  63	
Д Ъ Р Ж А В Е Н  В Е С Т Н И К 	
СТР.  21  
22. в случай че е хабилитирано лице, из-
пълнява възложената му академична натова-
реност съгласно правилника, регламентиращ 
учебната дейност в университета;
23. в случай че е хабилитирано лице, участ-
ва в работата на съвет на първично звено в 
неговото професионално направление и може 
да бъде избиран в състава на съответния съвет 
на основно звено;
24. отчислява от обучение докторантите, 
придобили право на защита, и тези, които не 
се допускат до защита, въз основа на решение 
за отчисляване на факултетния съвет;
25. извършва преглед на системата за упра-
вление на качеството на обучение най-малко 
веднъж годишно;
26. ръководи разработването на плана за 
бойна и мобилизационна готовност на уни-
верситета и плановете за ускорено обучение 
при привеждането му в готовност за работа 
във военно време;
27. предлага обсъдения в Общото събра-
ние проект на правилник за устройството 
и дейността на университета или проект за 
неговото изменение и допълнение за издаване 
от министъра на отбраната;
28. обявява конкурси за заемане на акаде-
мичните длъжности „главен асистент“, „до-
цент“ и „професор“ и на длъжността „старши 
преподавател“ за цивилни служители;
29. обявява вакантните академични длъж-
ности „асистент“ и вакантните длъжности 
„преподавател“ за цивилни служители;
30. предлага на Академичния съвет съз-
даване, преобразуване или закриване на 
департаменти, катедри и обслужващи звена;
31. взема решение за признаване на висше 
образование, придобито в чужбина, с цел про-
дължаване на образованието в университета 
въз основа на доклад на комисия;
32. изпълнява други функции, произтича-
щи от законите, от политиката за развитие 
на университета и от решенията на Общото 
събрание или на Академичния съвет.
Чл. 26. Заместник-началниците на универ-
ситета, началниците на отдели, отделения и 
служби в университета подпомагат началника 
при планирането, организирането, контрола 
и отчитането на учебната, научно-изследова-
телската и иновационната дейност, админи-
стративното и информационното обслужване, 
комплектуването с личен състав, материално-
то, техническото и финансовото осигуряване, 
връзките с обществеността, международното 
сътрудничество и други негови функции.
Чл. 27. (1) Лицата, заемащи изборни длъж-
ности, както и членовете на Академичния 
съвет и на факултетния съвет се освобождават 
по тяхно желание или могат да бъдат отзовани 
преди изтичането на мандата с решение на 
органа, който ги е избрал, прието с мнозинство 
повече от половината от списъчния му състав.
(2) На ръководна длъжност не може да 
бъдат избирани лица, чиято възраст към да-
тата на избора не позволява да изпълнят поне 
половината от законоустановения мандат до 
навършване на 65-годишна възраст.
Раздел ІІ
Факултети
Чл. 28. (1) Факултетът е основно звено на 
университета, обединяващо не по-малко от 
три катедри, за осигуряване обучението на 
курсанти, военнослужещи, студенти, докто-
ранти и специализанти в едно или няколко 
професионални направления от областите на 
висшето образование, по които университетът 
е акредитиран да провежда обучение. Хаби-
литираните лица на основен трудов договор 
осигуряват за всяка специалност не по-малко 
от 70 на сто от лекционните часове. При не-
обходимост и след решение на Академичния 
съвет за отделни специалности хабилитира-
ните лица могат да четат не по-малко от 50 
на сто от лекционните часове.
(2) След решение на съответния факултетен 
съвет до 10 на сто от общия хорариум на учеб-
ните часове от учебния план при обучението 
в образователно-квалификационната степен 
„бакалавър“ и до 20 на сто от общия хорариум 
на учебните часове от учебния план при обу-
чението в образователно-квалификационната 
степен „магистър“ могат да бъдат провеждани 
от изявени специалисти от практиката.
(3) Факултет в университета се открива, 
преобразува или закрива при условията и по 
реда на действащото законодателство.
Чл. 29. Органи за управление на факултета 
са: общото събрание, факултетният съвет и 
деканът. Те се избират с мандат 4 години, 
който не се прекъсва при провеждане на 
частични избори.
Чл. 30. (1) Общото събрание на факултета 
се състои от членове на академичния състав 
от военнослужещи и цивилни служители на 
основен трудов договор, от представители на 
административния персонал, на курсантите, 
студентите и докторантите във факултета. 
Структурният състав на общото събрание и 
съотношението между отделните квоти се 
определят от факултетния съвет в съответ-
ствие със ЗВО.
(2) Членовете на общото събрание от ад-
министративния персонал и от обучаемите се 
избират в рамките на определените по реда на 
ал. 1 квоти чрез явно гласуване на събрания 
на тези общности във факултета.
(3) При промени в броя на членовете на 
общото събрание на факултета, водещи до 
нарушаване на определените квоти, преди 
следващото заседание се провеждат частични 
избори.
(4) Общото събрание на факултета се свиква 
най-малко веднъж годишно от неговия пред-
седател, по решение на факултетния съвет,